طيب شباب اذا احنا اخذنا احنا اخذنا انه ليش احنا عقيدتنا صح؟ ليش وايش مميزاتها؟ ايش اللي يخلي عقيدتنا صح واخذنا انه ايش الفائدة او ايش الثمرات العظيمة اللي راح تستفيدها؟ لمن انت يكون عندك عقيدة صحيحة اللي هي لسا
واخذنا ايش الخسارة اللي تخسرها لمن ما يكون عندك عقيدة صحيح صح طيب اليوم راح نتكلم عن شي جديد اليوم راح نتحدث عن الايمان بالله عن العقيدة في الله سبحانه وتعالى
وراح نتحدث في قضية الايمان بالله عن اولا وجود الله سبحانه وتعالى ثانيا كمال الله وعظمته ثالثا الاسماء والصفات تمام؟ ثلاثة اشياء لأ وكمان الشي الرابع راح نتكلم عن الالوهية ايضا
يعني الوجود والكمال والاسماء والصفات والالوهية طيب اول شي وجود الله سبحانه وتعالى هل يمكن لانسان عاقل محترم يفكر صح ويقدر الامور صح انه يؤمن او يعتقد ان هو كده وجوده بدون بدون خالق
ها طب ليش في ناس تنكر وجود الخالق اذا كان وجود الانسان يقتضي بالضرورة ان يكون له خالق ليش في ناس تنكر وجود الخالق ها تأثر بشبهات غيره اخذ المعلومات من مصدر واحد ها حمزة
خليك معنا يا سلام يكابر ها اخذ معلومات خاطئة ها عمر طيب يا شباب شباب الانسان الانسان كل شيء في الانسان يقول ان له خالقه ايش الدليل على هذا الدليل الدليل انه انت عقلك
يقول قطعا باشياء اسمها المقدمات العقلية الاولية الموجودة في كل انسان انه اذا وجد حدث معين لابد ان يكون لهذا الحدث ايش محدث يعني لما يتحرك الكوب اللي هناك لازم يكون في سبب
ليه؟ تحرك الكوب جيد لمن يصير هذا الحدث يا عثمان ليس تحريك كوب وليس وجود يعني مثلا آآ اثار يد ما كانت موجودة لما يكون هذا الحدث هو جهاز يو اس بي مثلا تخزن فيه المعلومات
لازم يكون هذا اللي يسوي اليو اس بي ايش صانع ايش؟ لازم يكون محترف صح ليش؟ لانه استطاع انه يصنع شي يخزن معلومات كثيرة جدا وهو صغير صغير طيب ايش اصعب اختراع اخترعه الانسان من اصعب الاشياء مو اصعب من اصعب الاشياء
قال لي خلت الانسان يشتغل سنوات طويلة جدا ومجموعة عظيمة من الخبراء تشتغل على على هذا الجهاز او الشيء كمبيوتر تليفون مدري ايه في شي في شي من اصعب الاشياء اصعب من الجوال
ايوة الرجل الالي الرجل الالي هذا طبعا في شيء بسيط ينصنع شيء بسيط سيبونا منه انتوا تعرفوا انه في روبوتات الان مطورة جدا صح؟ اللي هي عشان مثلا تحاكي حركة
الانسان وعشان يقفز واحيانا يرقص صح هذا عشان الريبوت هذا يسوي هذي الحركات ورا بعض تطلب هذا انه العلماء من مختلف التخصصات يشتغلوا سنوات طويلة حتى يخرجوا ريبوت يحاكي مو يحاكي الانسان
يحاكي بعض حركات الانسان صح عشان وصلوا انه في شيء يكون مو مثل الانسان لا. يسوي بعظ الاشياء اللي يسويها الانسان يحتاجه سنوات وعلماء ومعامل وبحوث طيب كيف الانسان نفسه؟ الانسان نفسه اذا كان هذا يحاكي الانسان واتطلب مدري ايش ومدري ايش وما ادري ايش وما يمكن نقتنع انه هذا الروبوت يجي كذا
اذا الانسان نفسه يتطلب قدرة عظيمة يتطلب قدرة عظيمة وعلم ايش كبير جدا حتى يمكن ان يوجد هذا الكائن اللي اسمه عبد الله او حمزة او عمر او عبد المنعم
اما انك تقول لي انه هذا الكائن بكل ما فيه من معلومات وافكار وطريق وعقل جاء كذا بدون سبب بدون اه بدون علم بدون قدرة بدون قوة فهذا الشي يستحال ان يصدق
تمام اذا لو قال لك واحد يا يحيى احنا بنستدل على وجود الخالق سبحانه وتعالى العظيم. بايش نستدل عليه بايش ها بايش ايوه بوجود المخلوقات صح ولان المخلوقات هذي شديدة التعقيد وشديدة الاتقان وشديدة العظمة. اذا لابد ان يكون الذي خلقها
عظيم عليم قدير حكيم والا بطل كل شيء في العقل تمام اذا نحن نؤمن بوجود الله سبحانه وتعالى بادلة كثيرة واحد منها هي ما نراه في انفسنا هي ما نراه في هذا الكون
طيب كم شيء في الكون متقن بحيث انك تستدل فيه على وجود الله ملايين ملايين مليارات الاشياء اللي ما لها عد ولا حصر جيد؟ طيب يا شباب في شي ثاني
في شي ثاني هو مو بس انك انت موجود وانك انت متقن لا هي القضية انه انت يا عبد الوهاب وجودك مرتبط ببيئة معينة مسخرة لك كيف انت لو ما كنت تاكل في بطن امك كنت تعيش
طيب مين اللي كان يعطيك الاكل امك طبيب الطبيب ها يا شباب ترى اتكلم جد والله هذا شي شي يدعو للتأمل الكبير جدا كيف كان يصلك الغذاء وانت في بطن امك
بالحبل السري جيد طيب هذا الكائن الضعيف المسكين اللي عمره اربعة اشهر في بطن امه تخيلوا لو انه هو خارج بطن الام وتبغى تأكله وتشربه صعب جدا جدا ايش الغذاء المناسب له
يعني ايش الحين في الحليب وما ادري ايش اللي عمره صار اللي خرج بعد تسعة اشهر وكمان لازم يكون مصنوع بطريقة دقيقة بحيث انه انسب شي له هو حليب الام او لبن الام اللي هو اصلا يكون جاهز ينتظره
لا بس هو لما يكون عمره اربعة اشهر ايش الغذاء اللي لو كان برا بطن امه ممكن انت تغديه اياه وما يتأثر ويكون مناسب لجسمه عشان يكبر السيد دقيق جدا جدا جدا يصلك وانت ما سويت ولا شيء
هل تبغى تقول لي انه هذا الشي كان يصير لي وانا في بطن امي بدون ما يكون في احد يرعاني استحي اذا هناك اله عظيم اطعمك وانت في بطن امك
خرجت يا ابو الشباب الى الدنيا تبكي مو عاجبك شي وجدت الغذاء المهيأ لك داخل او في جسم امك. صح ولا لا طيب مين اللي علمك مين اللي علمك طريقة الرضاعة من امك
ها خدتها في المدرسة؟ لا مش انا الولد اللي علموا في النهاية ايه ويعني هو كان عنده كتالوج يتعلم طيب هو في الاخير انه انت اشياء هذي غرست فيك بدون ما انت تتعلمها
صح مو بس انت حتى الحيوان لمن يخرج من بطن امه تعرفوا الجمل الصغير ولا ينزل من هنا ويروح يرضع من امه صح؟ صح طب مين كيف كيف كيف تبغاني اقتنع ان هذا الشي جاي كذا؟ مستحيل
طيب مو بس كذا انت الان لمن تكبر شوية تبي تدور اكل ثاني صح؟ ايش تاكل لحم اللحم هذا من فين من الحيوانات الحيوانات هذي فين عايشة لماذا؟ في الكوكب اللي انت عايش فيه كذا صدفة
ما في شي صدفة. انت التغذية اللي تحتاجها موجودة في حيوانات اخرى موجودة معاك. في نفس الكوكب. طيب تخيلوا يا جماعة تخيلوا لو انه الخرفان اللي احنا ناكل منها او او الدجاج اللي ناكل منه زي الاسود اسد يعني
كيف ممكن يعيش الانسان ها؟ بدل ما يصير عندنا شركة انتاج الدواجن شركة انتاج الاسود فيها ايه طيب من فين تجيب اباءهم وامهاتهم صعب صح ولا لا الله سبحانه وتعالى جعل الماعز والغنم والبقر والدجاج
اللي انت تحتاجها عشان تكبر وعشان تنمو وعشان يصير عندك عقل تفكر فيه جعلها كلها اشياء حولك وقريبة وفي متناول اليد صح ولا لا هذا اسمه يا احمد اسمه مو انه فقط نستدل بوجودنا على وجود الله فقط لا
نستدل على بوجودنا وبالرعاية التي حولنا وبالاشياء التي سخرت لنا وبالمفاهيم التي وجدناها لدينا كل هذه الاشياء نستدل بها على ايش على وجود الله سبحانه وتعالى طيب ايش تعتقدوا انه
انه اعظم واكثر اكثر اكثر عظمة وقوة وتعقيدا مو قوة تعقيدا وانتظاما الانسان وما في حولك من الحيوانات والخلية البشرية وما الى ذلك او الانتظام الموجود في السماوات ايش تتصوروا
نظام يا شمس. مين يجيب دليل من القرآن على هذه القضية لخلق السماوات والارض اكبر من خلق الناس اكبر من خلق الناس هذا الشيء اللي انت تشوفه في نفسك خلاياك
في طريقة اكلك في ما حولك هذا الشيء يا شباب هذا الشيء ليس الا شيئا قليلا من العظمة الموجودة في السماوات والان مع اكتشاف العلوم يا يوسف مع اكتشاف العلوم
صاروا ينتبهوا لاشياء خطيرة جدا جدا في انتظام الكون علماء الفيزياء وجدوا انه لما نشأ الكون كان في نظام وقانون اسمه يسموه ثوابت الفيزيائية يعني كان في ثوابت ارقام معينة
نشأ عليها الكون وضبط عليها الكون لو صار فيه اختلاء ادنى من ادنى من ادنى من من الصفر او من الصغر لما كان نشأ الكون اصلا يعني نشأ شفت لمن انت تظبط مثلا اه
صورة مبسطة ومختزلة وساذجة جدا ما لها ما تحاكي ولا شيء من هذه العظمة لما مثلا يكون عندك جهاز صوتيات اللي فيه ازارير كثيرة جيد انت ترفع هذا وتنزل هذا وترفع هذا وتنزل هذا وتخليها خمسطعشر زر مع بعض عشان يطلع لك صوت معين
لو نزلت واحد منها الخمسطعش تخرب لانه الصوت يطلع غير لمن يتوزن طبعا هذا في الاجهزة المتقدمة جيد بالمتقدمة جدا عندك ازارير كثيرة جدا هذا متسق مع هذا وهذا متسق مع هذا وهذا لو خرب واحد
الارقام الموجودة عشان ينشأ الكون اطول بكثير بكثير بكثير من هذي الازارير وكل واحد منا يعني كل شي مرتبط بالثاني لو اختل هذا ذرة كل هذا الكون اللي تشوفه ما كان يكون موجود
طيب نرجع للغنم والخرفان اللي تاكل منها والدجاج اللي كل يوم ما شاء الله تتغدى لما طلعت كتوفك الله يحفظك هذا اللي انت تاكل منه الان ايش كان يحتاج عشان تقدر تاكل منه
عشان هو ينمو ايش كان يحتاج؟ ها؟ اكل اكل ايش هو الاكل اللي ياكله العشب العشب ايش يحتاج؟ ماء موية مطر صح هذا كله مين يسويه انت ولا صاحب شركة الدواجن
ها؟ اللي عنده دواجن واللي عنده دجاج واللي عنده شيء هو اللي يجيب المطر ويجيب الزرع هذا كل من يعمله الله سبحانه وتعالى عملية كبيرة عريظة جدا حتى يخرج هذا اللحم حتى انت حضرتك
الانسان المحترم تاكل لكن المشكلة انه كثير من الناس بعد ما تصير كل هذي الاشياء كل هذي الاشياء يكفر بالرحمن ويجحد نعمة الخالق يا جحود مين اللي كان يطعمك في بطن امك
يا كفار البعيد مين اللي هيأ اللبن في جسم امك عشان ترضع يا جحود يا ناسي يا ناكر النعمة البعيد مين اللي هيأ لك هذا؟ مين اللي اعطاك السمع والبصر والقدرة والتفكير
الله سبحانه وتعالى ايش يقول اولم يرى الانسان انا خلقناه من نطفة فاذا هو خصيم مبين طيب وضرب لنا مثلا ونسي؟ خلقه قلقا. قال من يحيي العظام وهي رميم العظام بعد ما تصير بعد ما يموت الانسان مين اللي يقدر يحييها؟ الله الله الله طب مين اللي انشأها لك اصلا يا ابو الشباب
مين اللي انبتها فيك اصلا طيب اذا نحن نستدل على وجود الله سبحانه وتعالى وعلى عظمته وكماله بايش بدلائل كثيرة جدا واحد منها هو انت وفي انفسكم فلا تبصروا سنريهم اياتنا في
في الافاق وفي انفسهم حتى يتبين لهم انه الحق مرة اخرى سنريهم اياتنا في الافاق وفي انفسهم حتى يتبين لهم انه الحق او لم يكفي بربك انه على كل شيء شهيد
طيب اذا نستدل على وجود الله سبحانه وتعالى اثاره في مخلوقاته طيب ايظا من الادلة اللي نستدل بها على وجود الله سبحانه وتعالى هي الفطرة فترة الافتقار التي جعلها في نفوسنا. انت انسان ضعيف
انت انسان ضعيف الان عمرك اربعطعش خمسطعش ستطعش اطنعش ثلاطعش سبعطعش قد ما تنتبه انك انت ضعيف ما تنتبه لانه انت يعني ملتهب اشياء كثيرة وحولك اشياء كثيرة تخليك ما تفكر
بحقيقة ما انت موجود عليه. تفكر في نفسك صح ولا احمد؟ كثير اشياء تلهيك صح والانسان صار عبد الله صار من السهل انه ينسى ولا صعب؟ يعني يعني هل صار من السهل انه يجد الانسان شي ينسيه ويلهيه ولا صعب
صعب جدا تمام لكن ثق تماما انك اذا عشت ومرت بك الايام يا انس يا جعفر تمر فيك مواقف حتعرف فيها كويس انك لا يمكن ان تقوم وحدك وانه لا يمكن ان تستغني عن ان يكون لك خالق يعينك
والا عشت في التيه والضياع والحسرة الكبيرة جدا مع الاسف كثير من الناس ما يكتشفون هذي الحقيقة الا بعد ما يقطع الحبال بينهم وبين وبين الخالق سبحانه وتعالى. طبعا هو لا يقطع الامل بالله سبحانه وتعالى ولكن
ولكن ليس من عرف الله في الرخاء كمن عرفه الشدة واحيانا يعاقب الله الانسان الذي اعرض عنه كثيرا ورأى الايات ولم يؤمن يعاقبه انه بعدين يحاول يتفكر يتذكر ما يقدر
ونقلب افئدتهم وابصارهم كما لم يؤمنوا به اول مرة واذا قرأت القرآن جعلنا بينك وبين الذين لا يؤمنون بالاخرة حجابا مستورا واجعلنا على قلوبهم اكنة ان يفقهوه وفي اذانهم وقرآن
انت ضعيف كلنا ضعفاء واذا كنت تعتقد اليوم انه مع الملهيات اللي حولك مع الالعاب مع العائلة اللي حولك مع الاصدقاء. وانشغال بالمدرسة والواجبات والمدري ايش والدنيا العاب. اذا كنت
تظن انه في لحظة انك ستستغني عن الخالق سبحانه وتعالى فثق تماما انه ستأتيك اللحظة التي اتعرف فيها معرفة يقينية انك من اضعف ما خلق الله من اضعف ما خلق الله
وانك تحتاج الى هذا الخالق الذي اطعمك في بطن امك وانت صغير ستحتاجه وانت كبير وتحتاجه دائما واعظم حاجة منك او لك عند الله سبحانه وتعالى ايش هي ايش اعظم حاجة
اعظم حاجة لك عند الله سبحانه وتعالى هي ان يدلك على الطريق وان يعينك عليه وان يعينك عليه طيب اذا يا يحيى قلنا انه نحنا نستدل على وجود الله سبحانه وتعالى بالعظمة التي نراها في انفسنا
داخل عقولنا وداخل نفوسنا وبما نراه من هذا الاتقان الموجود وبما نراه من الرعاية والعناية وايضا بالفطرة التي تقول لنا اننا نحن ضعفاء مساكين نحتاج الى اله قوي حكيم عزيز كبير
اي تكبر الان كبر كل المتكبر تكبر قل للمتجبر تجبر ولكن ستدرك الحقيقة اذا ما ادركتها الان فتدركها عند الموت. طيب اذا يا شباب هذا اول شيء نريد ان نقوله وبل نعتبر اخذنا فقرتين من الدرس
الوجود والايش ايش النقطة الثانية اللي كتبتوها كمال لانه هذا الاتقان يستلزم ويستدعي ايش؟ كمان الخالق ليس فقط انه موجود بل لابد ان يكون ايش مو احنا قلنا عشان يصنعوا ريبوت واحد
يحاكي شيء من الانسان استدعى هذا ايش؟ ملايين علم كبير وعلماء وبحوث وما ادري ايش فاذا وراء الانسان اعظم واكبر علما واكثر حكمة وقدرة اليس كذلك هذا انسان واحد طيب
بالمليارات. طيب سيبونا من الناس كلهم الحيوانات انت الان انت الان تصعد الى جبل خمسة كيلو اربعة كيلو تتسلق تدعس على صحراء تدوس على صخرة تتحرك تكتشف انه تحت الصخرة ايش
حشرة حشرة حشرة لها اجهزة داخل جسمها كاملة. تتنفس وتاكل وتشرب وتتكاثر وتتزوج وعندها اولاد وشغلة طويلة عريضة طب مين كيف تمشي في الصحراء مئة كيلو تضع الطعام يجيك ذباب
من فين جا كيف مين اطعمه مين خلاه يعيش مين مين ما في شي في هذا الكون يقول لك انه عبث جيد؟ طبعا هذا كل اللي ذكرته لكم يا شباب
ليس شيئا ليس شيئا اذا الانسان يبي يقرأ بالتفصيل ويعرف بالتفصيل سيكتشف ان الامر اعظم من ذلك اذا قلنا هذا دليل على وحدانية على وجود الله ودليل على ايش ايضا
على كمال الله سبحانه وتعالى. طيب باقي نتعرف على اشياء اكثر هذا الخالق سبحانه وتعالى ما نعرف يعني صحيح احنا نعرف انه هو لابد ان يكون حيا وعظيما وقديرا وعليما وحكيما والا لما رأينا هذه الاشياء منتظمة. لكن
نريد ان نتعرف عليه اكثر نريد ان نتعرف على هذا خالق اكثر اه بعدين هو ليش خلقنا نحتاج نتعرف اكثر صح اذا هنا هنا نجد الرحمة الالهية العظيمة في ارسال
بارسال ايش الرسل الله ارسل الرسل ليش تعرف عليه اكثر ارسل الرسل لنتعرف عليه اكثر لنعرف ماذا يريد منا نحن الان ايقنا وامنا انه نحن لم نخلق الا وراء الا بان هناك وراء الخلق خالقا عظيما قويا
لكن لماذا خلقنا وماذا يريد منا هذا العظيم الكامل سبحانه وتعالى ايوا طب ونريد ان نتعرف على خالقنا اكثر هذا كله عن طريق من الانبياء والرسل وهنا انت تعرف فضل الرسل عليك
وتمتن لهم على هذه الفضل الكبير اللي هم قدموه لك انهم هم كان الوسيلة والواسطة الذين عرفوك على الله سبحانه وتعالى اه الرسل عرفنا منهم الله لا اله الا هو الحي القيوم
لا تأخذه سنة ولا نوم له ما في السماوات وما في الارض وما في الارض. من ذا الذي يشفع عنده الا باذنه يعلم ما بين ايديهم وما سيطرون وما خلفهم
ولا يحيطون نحن والمخلوقات ولا يحيطون مو بعلمه ولا يحيطون شيء من علمه الا بما شاء وسع كرسيه دقيقة دقيقة السماوات ايش السماوات طماط السماوات والسماوات طيب بس ناخذ معلومة صغيرة عن السماوات
اقرب نجم اقرب نجم نشوف النجوم هذي اقرب نجم منا اقرب اقرب واحد اقرب واحد جدا بعد الشمس طبعا اقرب نجم اربع سنوات ضوئية اربع سنوات طويل بس كان تروح له في اربع سنوات عادية صح
اربع سنوات ضوئية تعرف السنة الضوئية يعني الضوء الضوء المسافة اللي يقطعها في اربع سنوات هذي اقرب نجم عندنا يعني لو عندنا نور يوصل من تحت الى النجم هذا يحتاج اربع سنوات عشان
يوصل طيب كم يعني بالضبط؟ كم المسافة يعني طيب الضوء كم يقطع في ثانية ثانية واحدة ثلاث مئة الف كيلو متر في الثانية الوحدة الثانية الوحدة الضوء يقطع ثلاث مئة الف
كيلو متر ثلاث مئة الف وثلاث مئة الف وثلاث مئة الف ترى ما هي بثلاث مئة الف ثلاث مئة الف ثلاث مئة الف ثلاث مئة الف ثلاث مئة الف ثلاث مئة الف
عشان تصير دقيقة ضوئية. ستين ستين ثلاث مئة الف عشان تصير دقيق الضوء الضوء المسافة التي يقطعها في دقيقة واحدة هي ثلاث مئة الف كيلو زائد ثلاث مئة الف كيلو زائد ثلاث مئة الف كيلو ستين مرة
تمام طيب تعرفوا الشمس كم تبعد عنها بهذي المسافة؟ خمس مئة الف كيس. ثمانية دقائق بس ثمانية دقائق ضوئية ثماني دقائق ضوئية تمام تخيلوا يا جماعة اقرب نجم اربعة مو اربع دقائق مو اربع ساعات اربع سنوات ضوئية
يعني ثلاث مئة الف وثلاث مئة الف لما توصل دقيقة ثلاث مئة الف وثلاث مئة الف ثلاث مئة الف وثلاث مئة الف لين ما توصل ساعة لين ما توصل اربعة وعشرين ساعة عشان يوم. وتمشي لين اسبوع شهر سنة كله ثلاث مئة الف
بعدين ضرب اربعة هذا اقرب نجم ها طيب الله سبحانه وتعالى يقول لك كرسيه وسع كرسيه السماوات والارض ولا يؤده لا يثقله لا يعجزه حفظهما وهو العلي العظيم. انت هنا يا حمزة تبدأ تتعرف على هذا اللي خلقك واطعمك واعطاك
من خلال القرآن اللي جاء به النبي صلى الله عليه وسلم عن طريق الله سبحانه وتعالى. وتكتمل عندك الصورة الايمانية اللي انت عايش عليها وتحس انك انت انسان عايش المعنى وهدف وغاية مو انه الانسان عايش كذا
جميل وبهذا ننتهي من الدرس الثاني من ما لا يسع الشاب جهله بالعقيدة والفقه والسلوك